2 januar 2020

[Viktig med robuste studieforbund](https://www.kulturalliansen.no/aktuelt/viktig-med-robuste-studieforbund)

Regjeringen foreslo i høst å dele ordningen med opplæringstilskudd til voksenopplæring gjennom studieforbund i to ordninger: En ordning for kultur og frivillighet i Kulturdepartementet og en for den yrkesrettede opplæringen som skal forbli i Kunnskapsdepartementet. Det frivillige kulturlivet arrangerer rundt 700 000 kurstimer hvert år og er dermed er en av de største aktørene sektorene innenfor denne ordningen.

Kulturalliansen har nå sendt inn sitt høringssvar på forslaget fra departementet. Noen av de viktigste innspillene våre er:

* Det er viktig å sikre et godt grunntilskudd til studieforbundene slik at de kan fortsette med å utvikle og legge til rette for opplæringen både administrativt og pedagogisk.
* Departementet foreslår nye og rigide overgangsregler som gjør at det i praksis blir umulig for mange organisasjoner å bytte studieforbund. Organisasjonslivet er i stadig endring, og vi mener derfor at reglene må ikke forhindre at organisasjoner bytter til studieforbund som passer dem bedre.
* Endringen i ordningene er en gyllen mulighet til å forenkle rapporteringen fra kursarrangørene i tråd med målene om forenkling i frivillighetsmeldingen.
* Det er uheldig å øke kravet for antall kursdeltakere per kurs til fem. Det er viktig å videreføre støtten til smale fagområder og kurs i utkantstrøk. Derfor bør det være tilstrekkelig med tre kursdeltakere for å få støtte.
* Retten til fri bruk av offentlige undervisningslokaler må utvides øvingsrom i skoler kan benyttes fram til kl. 22.00.